ฟาโรห์มอนตูเอมซาฟ

ฟาโรห์ดเจดอังค์เร มอนต์เอมซาฟ () เป็นฟาโรห์แห่งอียิปต์โบราณจากราชวงศ์ที่สิบหก โดยมีศูนย์กลางการปกครองอยู่ที่เมืองธีบส์ในอียิปต์บนในสมัยช่วงระหว่างกลางครั้งที่ 2 เมื่อราว 1590 ปีก่อนคริสตกาลKim Ryholt: The Political Situation in Egypt during the Second Intermediate Period, Museum Tusculanum Press, (1997), p. 202Dodson, Aidan and Hilton, Dyan. The Complete Royal Families of Ancient Egypt. Thames & Hudson. 2004.  เช่นนี้ พระองค์จะปกครองอียิปต์บนในช่วงเวลาเดียวกันกับราชวงศ์ที่สิบห้า ซึ่งมีอำนาจปกครองในพื้นที่อียิปต์ล่างและกลาง

 หลักฐานยืนยัน 
ค้นพบวัตถุจารึกที่พบในเกเบลีน ซึ่งเป็นหลักฐานยืนยันที่เกี่ยวข้องกับพระองค์Darell D. Baker: The Encyclopedia of the Pharaohs: Volume I - Predynastic to the Twentieth Dynasty 3300 - 1069 BC, Stacey International, , 2008, p. 221Chris Bennett, A Genealogical Chronology of the Seventeenth Dynasty, Journal of the American Research Center in Egypt, Vol. 39 (2002), pp. 123-155 JSTOR ซึ่งเป็นใบมีดขวานสำริดที่ไม่ทราบที่มา ปัจจุบันอยู่ในพิพิธภัณฑ์บริติช และมีข้อความว่า "เทพเจ้าผู้ประเสริฐ ดเจดอังค์เร ผู้ให้ชีวิต" และตราประทัแมลงสคารับจำนวนสองชิ้น ซึ่งไม่ทราบที่มาเช่นกันOne scarab is in the British Museum BM EA 40687, the other in the Petrie Museum UC 11225, see scarab here. พระองค์ทรงไม่ปรากฏอยู่ในชิ้นส่วนที่ยังหลงเหลืออยู่ของบันทึกพระนามแห่งตูริน รัชสมัยของพระองค์และของฟาโรห์อีกสี่พระองค์ในช่วงปลายราชวงศ์ที่สิบหกนั้นได้สูญหายไปในส่วนที่เสียหายของบันทึกดังกล่าว ด้วยเหตุนี้จึงไม่สามารถระบุตำแหน่งที่แน่นอนตามลำดับเวลาตลอดจนระยะเวลาในรัชสมัยของพระองค์ได้

 ตำแหน่งตามลำดับเวลา 
ตามการเรียงลำดับตำแหน่งฟาโรห์ในสมัยช่วงระหว่างกลางที่ 2 ใหม่ และคิม รีฮอล์ต ฟาโรห์ดเจดอังค์เร มอนต์เอมซาฟทรงขึ้นครองพระราชบัลลังก์ต่อจากฟาโรห์ดเจดเนเฟอร์เร เดดูโมสที่ 2 และทรงเป็นผู้ปกครองก่อนหน้าของฟาโรห์เมอร์อังค์เร เมนทูโฮเทปที่ 6New arrangement, Digital Egypt for Universities พระองค์จึงเป็นฟาโรห์ในช่วงปลายราชวงศ์ที่สิบหก และอาจจะทรงขึ้นครองราชย์ในช่วงประมาณ 1590 ปีก่อนคริสตกาล หลักฐานที่สนับสนุนการจัดตำแหน่งตามลำดับเวลานี้คือ: 1) รูปแบบของพระนามครองพระราชบัลลังก์ของพระองค์ Ḏd-X-Rˁ ซึ่งเหมือนกับพระนามของฟาโรห์เดดูโมสที่ 1 และฟาโรห์เดดูโมสที่ 2; 2) สถานที่ของการค้นพบหลักฐานยืนยันของพระองค์ ซึ่งอยู่ในธีบส์และทางใต้; และ 3) รูปแบบของใบมีดขวาน ซึ่งสามารถระบุช่วงเวลาย้อนไปจนถึงช่วงปลายของสมัยช่วงระหว่างกลางครั้งที่ 2

ในทางกลับกัน การศึกษาที่เก่ากว่าโดยเยือร์เกิน ฟอน เบ็คเคอราธ ได้ระบุให้พระองค์อยู่ในช่วงราชวงศ์ที่สิบสามแทน โดยทรงขึ้นครองราชย์ต่อจากฟาโรห์เมนทูโฮเทปที่ 6 และฟาโรห์เดดูโมสที่ 1 ทรงขึ้นครองราชย์ต่อจากพระองค์Jürgen von Beckerath: Untersuchungen zur politischen Geschichte der zweiten Zwischenzeit in Ägypten, Glückstadt 1964, (XIII G.)

 อ้างอิง 

หมวดหมู่:ฟาโรห์ยุคราชวงศ์ที่สิบหก